BOSNA I HERCEGOVINA
REPUBLIKA SRPSKA
OKRUŽNO JAVNO TUŽILAŠTVO U PRIJEDORU
Broj: A – 131/20
Datum: 18.05.2020. godine


Na osnovu odredbe člana 70. Zakona o javnim nabavkama Bosne i Hercegovine („Službeni glasnik BiH“ br. 39/14), glavni okružni javni tužilac donosi:


ODLUKU O IZBORU NAJPOVOLJNIJEG PONUĐAČA
u otvorenom postupku javne nabavke opremanja poslovnih prostorija- kancelarijski namještaj


I

Prihvata se Prijedlog Komisije za javnu nabavku opremanja poslovnih prostorija- kancelarijski namještaj, broj A-131/20 od dana 12.05.2020. godine, te se za najpovoljnijeg ponuđača u otvorenom postupku javne nabavke opremanja poslovnih prostorija- kancelarijski namještaj, bira „GAVRANOVIĆ“ d.o.o. Prijedor, kao ponuđač koji je dostavio jedinu prihvatljivu ponudu sa najnižom cijenom i navedenom ponuđaču se dodjeljuje Ugovor o nabavci robe (opremanje poslovnih prostorija – kancelarijski namještaj) za ukupnu ponuđenu cijenu od 129.919,00 KM (bez PDV-a).

II

Ova Odluka stupa na snagu danom donošenja.


O b r a z l o ž e nj e

Odlukom broj A-131/20 od dana 01.04.2020. godine, pokrenut je postupak javne nabavke opremanja poslovnih prostorija-kancelarijski namještaj (JRJN: 39000000-2) putem otvorenog postupka za dostavu ponuda, procijenjene vrijednosti od 130.770,00 KM (bez PDV-a). Kriterijum za izbor najpovoljnijeg ponuđača je najniža cijena.

Obavještenje o javnoj nabavci broj 16401-1-1-8-3-2/20 je objavljeno na Portalu javnih nabavki dana 16.04.2020.godine u 12.33 časova, a istovremno je na Portalu javnih nabavki objavljena Tenderska dokumentacija broj A-131/20, te je predviđeno provođenje e-aukcije. Sažetak obavještenja o nabavci, objavljen je u Službenom glasniku BiH broj 23/20.

Dana  08.05.2020. godine, sa početkom u 14:00 časova, Komisija je izvršila otvaranje ponuda i tom prilikom konstatovala da je pristigla jedna ponuda i to ponuđača „GAVRANOVIĆ“d.o.o. Prijedor.

Komisija za javnu nabavku opremanja poslovnih prostorija – kancelarijskog namještaja (u daljem tekstu: Komisija) otpočela je pregled i ocjenu ponude dana 11.05.2020. godine. Pregled i ocjena ponude završeni su istog dana, odnosno 11.05.2020.godine.

U toku pregleda i ocjene ponuda Komisija je utvrdila da ponuda ponuđača„GAVRANOVIĆ“ d.o.o. Prijedor ispunjava sve zahtjeve iz tenderske dokumentacije, da je potpuna i da ispunjava uslove i u pogledu kriterijuma izbora – najniže cijene.

[bookmark: _GoBack]Prilikom provjere računske ispravnosti ponuda, Komisija je kod ponuđača „GAVRANOVIĆ“ d.o.o. Prijedor utvrdila računsku grešku kod obračuna cijena u Obrascu za cijenu ponude – robe, kao i kod obračuna PDV-a u Obrascu za ponudu, te je, u skladu sa odredbom člana 17. stav 5. Uputstva za pripremu modela tenderske dokumentacije i ponuda („Službeni glasnik BiH“, broj 90/14 i 20/15), navedenom ponuđaču uputila Zahtjev za prihvatanje ispravke računske greške, dana 11.05.2020.godine. Dana 12.05.2020.godine, ponuđač je dostavio podnesak kojim daje saglasnost za ispravku grešaka.

Imajući u vidu da je tenderskom dokumentacijom bilo predviđeno sprovođenje e-aukcije i da je ista naznačena i u obavještenju o javnoj nabavci, a odredbom člana 3. stav 3. Pravilnika o uslovima i načinu korištenja e-aukcije („Službeni glasnik BiH“, broj 66/16) propisano je da se u slučaju prijema samo jedne prihvatljive ponude e-aukcija ne može zakazati već se postupak okončava u skladu sa odredbom člana 69. Zakona o javnim nabavkama („Službeni glasnik BiH, broj 39/14), to je Komisija donijela Zaključak, broj A-131/20 od dana 12.05.2020. godine, kojim glavnom okružnom javnom tužiocu predlaže donošenje odluke o izboru ponuđača „GAVRANOVIĆ“ d.o.o. Prijedor kao najpovoljnijeg ponuđača u postupku javne nabavke opremanja poslovnih prostorija – kancelarijski namještaj i dodjelu ugovora navedenom ponuđaču za ukupnu cijenu od 129.919,00 KM (bez PDV-a), odnosno 152.005,23 KM (sa PDV-om). 

Kako je kriterijum za izbor ponuđača i dodjelu ugovora najniža cijena prihvatljive ponude, a imajući u vidu da je ponuda ponuđača „GAVRANOVIĆ“ d.o.o. Prijedor jedina prihvatljiva ponuda u postupku koja istovremeno ispunjava tehničke uslove i uslove u pogledu cijene, to je glavni okružni javni tužilac prihvatio prijedlog Komisije, te donio odluku kao u izreci.



Glavni okružni javni tužilac
                                                                                                         Mladen Mitrović




Pravna pouka: Žalba se, u skladu sa odredbom člana 101. stav 1. tačka d. Zakona o javnim nabavkama („Službeni glasnik BiH“ br. 39/14) može izjaviti u roku od 10 dana od dana prijema odluke o izboru najpovoljnijeg ponuđača. Žalba se izjavljuje u pisanoj formi, uz dovoljan broj primjeraka koji ne može biti manji od tri, KRŽ-u putem ugovornog organa.





